钦定古今图书集成/明伦汇编/官常典/第722卷 > 许琼
## 钦定古今图书集成/明伦汇编/官常典/第722卷 > 许琼

按《金华府志》：“琼字世英，东阳人。刚毅有力，善骑射。微
时尝毁淫祠而疠疫息，人咸敬之。宋宣和中，邑怀德
乡寇起，琼集民壮攻讨之，乡赖捍卫。随奉檄援郡城
有功，上其事，补秉义郎，摄郡事。既而睦寇入境，屡挫
其锋。久之，兵食不继，而盗益兵攻城，琼力战死之，尸
犹僵立如生，能载所乘马而归。至今庙食于乡，子孙”
繁衍，为邑“巨族。”